Πέντρο Ροντρίγκες (ποδοσφαιριστής)

Ο **Πέντρο Φιλίπε Φιγκεϊρέδο Ροντρίγκες** (πορτογαλικά: *Pedro Filipe Figueiredo Rodrigues*, γενν. στις 20 Μαΐου 1997), γνωστός και ως **Πεπέ** (Pêpê), είναι Πορτογάλος επαγγελματίας ποδοσφαιριστής, ο οποίος αγωνίζεται ως κεντρικός μέσος/αμυντικός μέσος για την Πάφο.

## Σταδιοδρομία σε συλλόγους

### Μπενφίκα
Ο Πεπέ εντάχθηκε στην ακαδημία νέων της Μπενφίκα στην ηλικία των 12 ετών από την ομάδα της πατρίδας του, Ασοσιασάο Σοσιάλ Κουλτουράλ ε Ρεκρεατίβα ντα Κάζα ντ Μπενφίκα ντε Βιζέου. Στις 26 Αυγούστου 2015, ακόμα έφηβος, έκανε το επαγγελματικό του ντεμπούτο με την Μπενφίκα Β, παίζοντας σε ολόκληρη τη διάρκεια της νίκης με 1-0 επί της Ολιβεϊρένσε για τη Σεγούντα Λίγα. 

Ο Πεπέ σημείωσε το πρώτο του γκολ στο πρωτάθλημα στις 13 Φεβρουαρίου 2016, στην ισοπαλία με 2-2 εναντίον της Ακαδέμικο ντε Βιζεού. Τη σεζόν 2016–17, σκόραρε τέσσερις φορές (όλα με πέναλτι) σε 38 εμφανίσεις, για να βοηθήσει την ομάδα να τερματίσει στην τέταρτη θέση. 

Στις 21 Αυγούστου 2017, ο Πεπέ εντάχθηκε με δανεισμό στην Εστορίλ. Έκανε το ντεμπούτο του στην Πριμέιρα Λίγα με τον σύλλογο έξι ημέρες αργότερα, ως αλλαγή στην ήττα με 2-1 εναντίον της Σπόρτινγκ Λισαβόνας. 

Ο Πεπέ σημείωσε το πρώτο του γκολ στην πορτογαλική κορυφαία κατηγορία στις 30 Ιανουαρίου 2018, βοηθώντας στη νίκη με 3-0 επί της Τοντέλα, με μακρινό σουτ νωρίς στον αγώνα. 

### Βιτόρια Γκιμαράες
Πριν από τη σεζόν 2018-19, ο Πεπέ δανείστηκε στη Βιτόρια Γκιμαράες. Στις 16 Ιουλίου 2019, συμφώνησε σε μόνιμη μετακίνηση με πενταετές συμβόλαιο.

### Ολυμπιακός
Στις 7 Σεπτεμβρίου 2020, ο Ολυμπιακός ανακοίνωσε την απόκτηση του Πεπέ με τετραετές συμβόλαιο.

#### Φαμαλισάο (δανεισμός)
Την σεζόν 2021-2022, ο Πεπέ παραχωρήθηκε δανεικός στην Φαμαλισάο. 

#### Δανεισμοί σε Άνκαραγκιουτζου και Καρτεχένα
Στην αρχή της σεζόν 2022-2023, ο Πεπέ παραχωρήθηκε δανεικός στην Τουρκική ΜΚΕ Άνκαραγκιουτζου της τουρκικής Σούπερ Λιγκ.  Ωστόσο, στα μέσα της σεζόν αποχώρησε από τον τουρκικό σύλλογο και εντάχθηλε με την μορφή δανεισμού στην Ισπανική ΦΚ Καρταχένα της Σεγούντα Ντιβισιόν. 

### Πάφος
Στις 21 Αυγούστου του 2023, ο Πεπέ εντάχθηκε στην Πάφος με την μορφή μονοετούς δανεισμού.  Τον Ιούλιου του 2024, επισημοποιήθηκε η μόνιμη μεταγραφή του παίκτη στον κυπριακό σύλλογο. 

## Εθνική ομάδα
Σε όλα τα επίπεδα νέων, ο Πεπέ έκανε 78 συμμετοχές για την Πορτογαλία. Ο πρώτος του αγώνας για την Πορτογαλία U21 πραγματοποιήθηκε στις 11 Οκτωβρίου 2016 στην ηλικία των 19, αντικαθιστώντας τον Ντάνιελ Ποντένσε στο 60ο λεπτό της εκτός έδρας νίκης με 7-1 επί του Λιχτενστάιν για τα προκριματικά του Ευρωπαϊκού Πρωταθλήματος U21 2017. 

Επιπλέον, ο Πεπέ εκπροσώπησε τη Πορτογαλία U20 στο Παγκόσμιο Κύπελλο U20 του 2017 στη Νότια Κορέα. 

## Παραπομπές


## Εξωτερικοί σύνδεσμοι
* Προφίλ στην Πριμέιρα Λίγα  (πορτογαλικά) 
* Στοιχεία στην εθνική ομάδα (πορτογαλικά)    
*   
* Προφίλ στο Transfermarkt.com  

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ15
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές ΓΝ Εστορίλ Πράια
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Βιτόρια Γκιμαράες
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές ΜΚΕ Ανκαραγκιουτσού
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές ΦΚ Καρταχένα
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πάφου FC
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές ΦΚ Φαμαλισάο